গ্ৰেট ব্ৰিটেইনত ব্ৰেডফৰ্ড কলেজৰ সৈতে যুটীয়াভাৱে এক শাখা স্থাপন কৰে। নাইজেৰিয়াত Trend media cityৰ সৈতে হাত মিলাই WWIয়ে African Film and TV academy প্ৰতিষ্ঠা কৰে। মেঘনাৰ মতে, “ Trend mediaই সেই ঠাইত এক সম্পূৰ্ণ ফিল্ম চিটী নিৰ্মাণ কৰি আছে। নাইজেৰিয়া হৈছে ছবি নিৰ্মাণৰ সৰ্ববৃহৎ উদ্যোগ কিন্তু তেওঁলোকৰ চিনেমাসমূহক ছবিগৃহত মুক্তি প্ৰদান কৰাৰ বিপৰীতে পোনে পোনে ভিডিঅ ৰূপলৈ নিয়া হয়। প্ৰতিভাৰ কোনো অভাৱ নাথাকিলেও তাত প্ৰশিক্ষণ প্ৰদান কৰা প্ৰতিষ্ঠানৰ অভাৱ আৰু সেইবাবে আমি সেই স্থানত WWI স্থাপনৰ সিদ্ধান্ত লও। কলা, ব্যৱসায় আৰু প্ৰযুক্তিৰ সমাহাৰ ঘটোৱাৰ উদ্দেশ্যৰে আমি অংশীদাৰীৰ পথ গ্ৰহণ কৰিছো। ”